Diari Oficial de la Generalitat Valenciana


Sumari del DOGV 9841, del 03-05-2024 (2024/3739)

RESOLUCIÓ de 25 d'abril de 2024, de la directora general de Personal Docent, per la qual es convoquen les persones aspirants no exemptes de la realització de la prova de valencià C1 i es nomenen els tribunals que han d'avaluar-la, en el marc del procediment selectiu per a ingressar en el cos de mestres i el procediment per a l'adquisició de noves especialitats per personal funcionari del mateix cos.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9841

Data del DOGV
:   03-05-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/3739


Data del document
:   25-04-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 25 d'abril de 2024, de la directora general de Personal Docent, per la qual es convoquen les persones aspirants no exemptes de la realització de la prova de valencià C1 i es nomenen els tribunals que han d'avaluar-la, en el marc del procediment selectiu per a ingressar en el cos de mestres i el procediment per a l'adquisició de noves especialitats per personal funcionari del mateix cos. [2024/3739]  
  
De conformitat amb el que establix la base 7.1.1 de l'Orde 11/2023, de 19 de desembre, de la Conselleria d'Educació, Universitats i Ocupació, per la qual es convoca el procediment selectiu de concurs oposició per a ingressar en el cos de mestres i el procediment per a l'adquisició de noves especialitats per personal funcionari del mateix cos (DOGV 9750, 21/12/23), esta direcció general ha resolt:  
  
  
Primer  
Nomenar els tribunals que apareixen en l'annex d'esta resolució per a realitzar la prova de nivell C1 de coneixements de valencià prevista en la base 7.1.1 de la convocatòria.  
  
Segon  
Els membres d'este òrgan de selecció hauran d'abstindre's d'intervindre, i ho hauran de notificar a la Direcció General de Personal Docent, quan concórreguen en ells circumstàncies de les previstes en l'article 23 de la Llei 40/2015, d'1 d'octubre, de règim jurídic del sector públic, o si han realitzat tasques de preparació de persones aspirants a proves selectives per al mateix cos i especialitat en els cinc anys anteriors a la publicació d'esta convocatòria. El termini per a manifestar l'abstenció és de tres dies comptats a partir de l'endemà de la publicació d'esta resolució en el Diari Oficial de la Generalitat Valenciana.  
  
Així mateix, les persones aspirants poden recusar els membres del tribunal quan concórreguen en ells circumstàncies que preveu el paràgraf anterior.  
  
Tercer  
Els membres de l'òrgan de selecció que actuen en esta prova selectiva tindran dret a la indemnització per raó del servei prevista en el Decret 95/2014, de 13 de juny, del Consell, pel qual es modifica el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris, els docents el lloc de treball dels quals estiga ubicat fora del terme municipal del lloc/seu d'actuació del tribunal quedaran acollits a l'excepció prevista en l'article 4.4 de la secció primera, capítol II, del Decret 24/1997, d'11 de febrer.  
  
Quart  
La prova de coneixements de valencià de nivell C1 està descrita en l'annex II d'esta resolució i, d'acord amb el que preveu la base 7.1.1 de la convocatòria, es realitzarà el dia 11 de maig de 2024, tant en horari de matí com de vesprada.  
  
Contra esta resolució, que posa fi a la via administrativa, podrà interposar-se amb caràcter potestatiu un recurs de reposició davant de la Direcció General de Personal Docent en el termini d'un mes comptat des de l'endemà de la seua publicació, d'acord amb el que preveuen els articles 123 i 124 de la Llei 39/2015, d'1 d'octubre, o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 d'abril de 2024.- La directora general de Personal Docent: Sonia Amelia Sancho de Vicente.  
  
ANNEX I  
Tribunals  
  
Alacant  
- President: Leandre Ivorra Carrillos  
- Secretari: Felip Vidal Nadal  
- Vocal 1: María de la Concepción Pérez Rodrigo  
- Vocal 2: Jaume Pons Conca  
- Vocal 3: María Ángeles Cortell Cortell  
  
València  
President: Ferran Xavier Gimeno Aznar  
Secretària: Rosa Maria Clavijo Pérez  
Vocal: Nicolás Manzano Sendra  
Vocal: Anna M. Rodrigo Mancho  
Vocal: Salvador Garrido Serrano  
  
Seus de realització de la prova  
Alacant. IES Maria Blasco. C. Enric Valor, 4, Sant Vicent del Raspeig,  
València. Complex Educatiu Misericòrdia. C. Casa de la Misericòrdia, 34 València  
  
Horari de la prova  
A partir de les 09.00 h, Àrea d'expressió i interacció orals. Les persones aspirants podran consultar individualment en el web de Personal Docent l'hora de realització d'esta part de la prova: https://ceice.gva.es/va/web/rrhh-educacion/2023-cos-de-mestres-ingres-i-noves-especialitats  
A les 16.00 h Àrea de comprensió escrita, Àrea d'estructures lingüístiques i Àrea d'expressió i interacció escrites.  
  
  
ANNEX II  
Estructura i durada de la prova  
  
Àrea Valor Durada  
Àrea d'Expressió i Interacció Orals 35 % ± 25 minuts  
Àrea de Comprensió Escrita 10 % 3 h i 30 minuts  
Àrea d'Estructures Lingüístiques 20 %   
Àrea d'Expressió Escrita 35 %   
  
  
  
ÀREA D'EXPRESSIÓ I INTERACCIÓ ORALS  
  
VALOR DE L'ÀREA 35 %  
EXERCICIS 6. Intervenció oral (monòleg i diàleg)  
AVALUACIÓ Rúbrica  
PUNTUACIÓ 100 punts  
QUALIFICACIÓ NO ELIMINATÒRIA 100-50  
 ELIMINATÒRIA 49-0  
VALOR DE CADA EXERCICI DINS DE L'ÀREA 6. 100 %  
  
  
  
ÀREA DE COMPRENSIÓ ESCRITA  
  
VALOR DE L'ÀREA 10 %  
 1. 5 preguntes de resposta múltiple a) b) c) d)  
AVALUACIÓ Cada ítem de resposta té un valor de 20 punts  
PUNTUACIÓ 100 punts  
QUALIFICACIÓ NO ELIMINATÒRIA 100-20  
 ELIMINATÒRIA 19-0  
VALOR DE CADA EXERCICI DINS DE L'ÀREA 1. 100 %  
  
  
ÀREA D'ESTRUCTURES LINGÜÍSTIQUES  
  
VALOR DE L'ÀREA 20 %  
EXERCICIS 2. 15 preguntes de resposta múltiple a) b) c)  
 3. 15 preguntes de resposta múltiple a) b) c)  
AVALUACIÓ 2. Cada ítem de resposta té un valor de 3,3 punts  
 3. Cada ítem de resposta té un valor de 3,3 punts  
PUNTUACIÓ 100 punts  
QUALIFICACIÓ NO ELIMINATÒRIA 100-40  
 ELIMINATÒRIA 39-0  
VALOR DE CADA EXERCICI DINS DE L'ÀREA 2. 50 %  
 3. 50 %  
  
  
  
ÀREA D'EXPRESSIÓ I INTERACCIÓ ESCRITES  
  
VALOR DE L'ÀREA 35 %  
EXERCICIS 4. Redacció de 200/220 paraules  
 5. Mediació de 170/190 paraules  
AVALUACIÓ Rúbrica  
PUNTUACIÓ 100 punts  
QUALIFICACIÓ NO ELIMINATÒRIA 100-50  
 ELIMINATÒRIA 49-0  
VALOR DE CADA EXERCICI DINS DE L'ÀREA 4. 50 %  
 5. 50 %  
  
  
  
El resultat final de la prova s'obté de la suma de la puntuació aconseguida en totes les àrees realitzades de la prova. La prova es considerarà apta a partir de 60 punts en el resultat final.  
Cada àrea de les proves té una puntuació mínima exigida. Una puntuació inferior a la mínima en alguna de les quatre àrees suposa el no apte en la prova.  
L'àrea d'Expressió i Interacció Orals tindrà una durada de 25 minuts, aproximadament, i inclou el temps de preparació, que serà de 10 minuts.  
  
Els errors en les àrees de Comprensió Escrita i Estructures Lingüístiques no es penalitzaran.  
L'avaluació i correcció de l'àrea d'Expressió Escrita de la prova es realitzarà només si després de l'avaluació de les àrees de Comprensió Escrita, Estructures Lingüístiques i d'Expressió i Interacció Orals tenen una nota igual o superior a 27,50 punts en la prova de C1.  
La prova està estructurada segons l'Ordre 7/2017 (DOGV 7993, 6 de març) de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats i la resolució de convocatòria ordinària de l'any 2024.